Alan Miller

Alan Miller (født 19. juni 1937 i Mount Kisco i New York) er en advokat og tidligere fullback i amerikansk fotball. Han spilte college football da han gikk på Boston College hvor han ble inkludert i All East og All New England-lagene i 1959, samt Catholic All American Team i 1958 og 1959. Miller ble vant Omelia-troféet i 1959 og spilte for North Squad i Senior Bowl All Star-kampen som ble spilt i Mobile i Alabama i 1960. I likhet med en del andre idrettsutøvere som gikk på Boston College signerte han en proffkontrakt med Boston Patriots i American Football League, og spilte for dem i lagets første år i 1960. Han ledet laget på løp den sesongen før han ble byttet til Oakland Raiders hvor han ble utnevnt AFL All-Star i 1961. Han forble med Raiders ut 1965-sesongen, og var lagkaptein fra 1963 til 1965 og ble utnevt til lagets MVP i 1965.

Advokatkarriere
Miller studerte jus ved Boston University, og ble uteksaminert med en juris doctor degree cum laude fra Boston University Law School i 1964, hvor han var nest best i sitt årskull. Han var redaktør for Boston University Law Review. Etter å ha fullført studiene og idrettskarrieren var Miller juridisk rådgiver for American og National Football League Players Association fra 1967 til 1972. I 2007 ble han tildelt Silver Shingle Award fra Boston University School of Law for sitt arbeid innen feltet. Han var også juridisk rådgiver for World Football League Players Association og jobbet som ekspertkommentator for NFL-kamper på NBC.

Miller er en advokat innen motorsport og er også agent for flere utøvere, inkludert Jimmie Johnson, Helio Castroneves, Clint Bowyer, Martin Truex Jr. og Greg Moore. Miller ble sammen med Castroneves siktet for skatteundragelse i 2008 som stammet fra Castroneves’ første kontrakt med Penske Racing.

Se også
 Liste over spillere i American Football League

Referanser 

Boston Patriots-spillere
Oakland Raiders-spillere
American Football League All-Stars
Utøvere av amerikansk fotball fra USA